Muhammad ibn Man ibn Sumadih al-Mutassim

Muhàmmad ibn Man ibn Sumàdih al-Mútassim (1037-1091) a l'é stàit emir d'Almerìa e fiamengh poeta. Sò nòm antregh a l'era Abū Yahyā Muhammad b. Ma'n b. Muhammad ibn Sumādih al-Mu'tasim al-Tudjībī.
Apopré dël 1051 a la mòrt ëd sò pare Abu-l-Àhwas Man ibn Muhàmmad ibn Sumàdih a l'é dventà guida dl'emirà d'Almerìa e për lòn a l'ha combatù contra sò frel Abu Utba Sumàdih ibn Man ibn Sumàdih che, pròpi coma chiel, a l'é mariasse con na seur dël re 'd Valencia Abd al-Aziz ibn Abi Amir; ël rivoltos a sperava ant l'apògg ëd so cugnà. A la finitiva Abu Yahya Muhàmmad a l'ha vagnà ij sò nemis dël 1052. 

Abu Yahya Muhàmmad a l'ha peui pijà 'l tìtol ëd Muizz al-Dawla che a veul dì "col ch'a fa onor a lë stat". A l'é stàit autor ëd vàire euvre poétiche e a l'é 'dcò stàit sostnidor ëd vàire litrà. A l'ha vorsù constrùe vàire palass e d'àutre construssion famose coma la Kasaba e 'd parch con ëd gieugh e con ëd fruté. 
A l'é mòrt a Almerìa ai 15 ëd magg dël 1091. Sò fieul Abu Muhàmmad Abd Al·lah (o Ubayd Al·lah) ibn Muhammad ibn Man ibn Muhàmmad ibn Sumàdih Izz al-Dawla o Izzat al-Dawla a l'ha goernà dòp chiel.

Ibnmanibnsumadihalmutassim